Muchovník

Muchovník (Amelanchier) je rod s asi 20 druhmi kríkov a malých opadavých stromov z čeľade ružovitých .

Rozšírenie

Rod je pôvodný v teplých oblastiach severnej pologule , rastie predovšetkým v týchto oblastiach na stanovištiach, kde prebieha štádium ranej sukcesie .  Najviac druhov je v Severnej Amerike , obzvlášť v USA a Kanade .  V Európe je pôvodný muchovník vajcovitý (Amelanchier ovalis), výskytom zasahuje až na južné Slovensko.  Predtým sa vyskytoval len na vápencoch Karpát, teraz aj vďaka pestovaniu v záhradkách splaňuje.  V USA muchovník rastie ako pôvodná drevina vo všetkých štátoch, okrem Havaja.  Dva druhy muchovníka nájdeme v Ázii .  Tieto rastliny sú záhradnícky cenné a ich plody sú dôležité pre divoké zvieratá.  Ľuďom je ovocie muchovníka takmer neznáme, na jedenie ho priemyselne pestujú len v niektorých lokalitách, sa sušené užívali ako náhradka hrozienok.     
Muchovníky rastú do 0,2-20 m výšky ako riedke drevité kríky alebo malé stromy so vzpriamenými kmienkami.  Kôra je sivá alebo menej často hnedá, hladká alebo popraskaná u starších stromov.  Listy sú opadavé, stopkaté, striedavé, jednoduché, rôzne eliptické až okrúhle, 0,5-10 × 0,5-5,5   cm veľké, od tenkých po kožovité, s povrchmi hladkými alebo husto ochlpenými v kvete a v dospelosti.  Listy sa na jeseň výrazne sfarbia do červena, alebo oranžova.  Kvetenstvo je zostavené vo vzpriamených, alebo previsnutých strapcoch, s 1-20 kvetmi, a to buď v zoskupení jedného až štyroch kvetov, alebo strapci s 4-20 kvetmi.  V kvete je päť bielych (vzácne trochu ružových) okrúhlych lístkov, 2,6-25   mm dlhých.  Kvety niektorých druhov sa objavujú na začiatku jari, v marci, ďalšie výnimočne kvitnú ešte v júni.   Letné kvitnutia sú vzácne, pretože ide o obdobie, kedy kvitne len málo kríkov.  Plodom je malvica, vo farbe od červenej cez fialovú až po takmer čiernu, 5-15   mm veľká, v škále chuťou od sladkastej, šťavnaté po suchú a mdlú.  Zreje v lete.  Chuť plodov je v popisoch ovplyvnená.

Etymológia

Názov Amelanchier je pravdepodobne odvodený od provensálskeho slová pre strom Amelanchier ovalis .  Americké meno serviceberry pochádza z podobnosti s ovocím podobajucemu sa európskym jarabinám .  Juneberry odkazuje na určitý druh ovocia zrejúce v júni.  Meno Saskatoon vzniklo z indiánskych mien misâskwatômina (misāskwatōmina, misaaskwatoomina) pre Amelanchier alnifolia.  Mesto Saskatoon , Saskatchewan je pomenované podľa neho.  Slovenské botanické meno pre Amelanchier je muchovník.

Použitie

Plody muchovníka majú miesto v ľudovom liečiteľstve, obsahujú veľké množstvo vitamínu C, B2, farbivá (anthokyany, ktorým sa prisudzuje účinnosť proti rakovine) a zdraviu prospešné minerály.  Plody celkovo podporujú odolnosť organizmu, pôsobia preventívne proti žalúdočným chorobám a pri onkologických ochoreniach možno plody muchovníka podávať ako podporný doplnok stravy.  Pri žalúdočných a črevných ťažkostiach sa môže podávať čaj zo sušených listov.

Pestovanie

Všetky muchovníky potrebujú podobné podmienky.  Ak majú dobre rásť, vyžadujú slnečné stanovište, ale všetky znášajú aj polotieň.  Dôležitá je dobrá drenáž a prúdenie vzduchu (inak trpia listovými chorobami).  Znášajú aj znečistené ovzdušia.  Väčšina druhov je na Slovensku a v Česku mrazuvzdorná.  Muchovník olšolistý znáša mrazy až -40   ° C. Vhodná je vlaha počas suchého obdobia, ale znášajú dobre aj sucho. Zvláštnu starostlivosť teda nepotrebujú, môžeme ich prihnojovať bežnými priemyselnými hnojivami, ich vegetatívny rast nie je po dosiahnutí asi 1m výšky i s prihnojovaním nijako silný.   Drevo je hnedé, pevné a ťažké.  Vnútorná časť je červenkasto-hnedá a drevo je svetlejšie farby.  Môže byť použité pre rybárske prúty.

Rozmnožovanie

Rozmnožuje sa výsevom na jar, delením a štepením.  Muchovník sa rozmnožuje ľahko, vrúbľovaním na ďalšie druhy, ako sú hloh (Crataegus) a jarabiny, sú často úspešné.  Po vrúbľovaní pozorujeme po určitú dobu slabnutie rastu. 
Je bežne uvádzať, že Amelanchier lamarckii , široko pestovaný a naturalizovaný v Európe, kam bol privezený v 17. storočí, je pôvodom zo Severnej Ameriky, pravdepodobne z východnej Kanady.  V súčasnosti nie je známe, že by sa vyskytoval vo voľnej prírode, a je pravdepodobne hybridného pôvodu, ako kríženec medzi A. laevis, a buď A. arborea alebo A. canadensis.